Сыныптан тыс сабағы
«Ана тілі – дана тілі»
8 сынып
Өткізген: Омарова А.Н.
  тақырыбы:  Ана тілі – дана тілі

 мақсаты:  1.оқушыларға өз ана  тілінің  қадір – қасиетін біліп,  көркемдігі  сезініп, сөз  құдіретін түсініп, оның  адам өміріндегі   маңызын   ұғуды үйрету; 

2.тіл әуезділігін, көркемдігін, байлығын, шешендігін көрсететін нақыл сөздер, мақал- мәтелдер  арқылы  оқушы  дүниетанымын, ой- өрісін дамыту;
3. тіл тазалығын сақтау, мәдениетті  сөйлеу, шешендік  өнерді  оқушы  бойына  сіңіре  отыра, ана  тіліне  сүйіспеншілігін  қалыптастыру,  мемлекеттік  тіл  мәртебесін  көтеруге  атсалысуға  шақыру.
Сабақтың көрнекілігі: слайдтар, суреттер, нақыл сөздер
Сабақтың барысы: 

Ұйымдастыру кезеңі: 

Мұғалімнің сөзі:
Құрметті  оқушылар, бүгін  біз  өз  сабағымызды  бастаймыз. 

Тілден артық қазына жоқ,

Тілден артық қасиет жоқ.

                                                                          Н.Назарбаев
2 оқушы диалогты оқып шығады.

Сөйлесу
 Сергей  мен  Аружан  бір сыныпта  оқиды,  көрші  үйде тұрады. Сергей  ерекше  бір дауыспен:

- Сәлеметсің  бе,Аружан! Сені көргеніме қуаныштымын,- деп  қазақша  сәлемдесті. Таңғалған Аружан: 

Сәлем, Сергей!  Сен қазақ  тілін  қайдан білесің? – деп  сұрады. 

-  Аздап  білемін. Сабаққа  тиянақты  дайындаламын, бірақ әлі  еркін  сөйлей алмаймын.  Сен  маған  көмектесші, Аружан,- деп  өтінді  Сергей.

-Қазақ  тілін  не үшін  үйренгің  келеді? 

Мен  Қазақстанда  тұрамын  ғой, мемлекеттік тілді  білуім  керек.  Мақал- мәтелдер  туралы  сабақ  өткенде – «Қос  тіл – қос  қанатың » деген  мәтелдің мазмұны мені  қатты  ойландырды.  

Бірнеше  тіл білген жақсы ғой. 

-Жарайсың, құрбым. Мен сенімен  енді  тек қазақ  тілінде  сөйлесемін.

- Рақмет,Аружан. «Бір тіл білген – бір адам, екі тіл білген – екі адам» деген  мақал  да  тегін  айтылмаса керек. 

2 слайд оқу, мазмұндау, өлеңдерді жатқа  айту. 

Туған тілім – тірлігімнің айғағы,
Тілім барда айтылар сыр ойдағы.
Өссе тілім, мен де бірге  өсемін,
Өшсе  тілім, мен де бірге өшемін.
(Ә.Тәжібаев)

Мақал- мәтелдер
1.Ана сүті  бой өсіреді,
   Ана тілі ой өсіреді.
                 2.Анам берген туған тілім,
                    Атам берген құрал  тілім.  
                              3 . Тәрбие басы – тіл,
                                   Өнер алды – тіл.

Мақал – мәтелдер сайысы.  Әр оқушы  білген мақал – мәтелдерін айтады.
Жетіспеген cөздерді тауып оқу.

Ұмытпағайсың, ұлым,
Жылқы баласы ... . 
Баладай  баққан  аталар,
Түйе баласы ... бар. 
Біліп жүр, ұл мен қыз- ау,
Сиыр баласы - ... . 
Момақан – ақ  өзі,
Қой баласы - ... 
Құлақтары  шұнақ,
Ешкі баласы - ... . 
Жұмбақтар жасыру. Әр оқушы жұмбақтарды оқып жауабын айтады. 
Жұмбақтарды айту. Шешу. 

Тіріден  өлі  туады,
Өліден  тірі  туады.
                                 (          ) 
Дөңгеленіп өседі,
Желге  еріп  көмеді. 
                                           (          ) 
Қалың  киім ұнатады,
Шешіндірсең  жылатады.
                                              (          ) 

Сөзжұмбақ

Ертегілер елінде Осы  уақытта 2 топ, 2 ертегі  көрсетеді. 1 топ  «Мақта  қыз бен мысық» , 2 топ «Түлкі мен ешкі».
Түлкі мен ешкі 
         Мақта қыз бен мысық

Отбасына қатысты 
8 сөзді тауып айт
Құлақ  не үшін керек?                                                                                     
· Құлақ  не үшін керек?  - деп  сұрады  бірде тәрбиеші  тәтей. 

· Жеу  үшін! – деді  атасының  жанында  көп  жүретін  қонақшыл  балдырған. 

· Барлық  бала ду  күлді. 

· Шерту  үшін! – деді  бір  үйдің шалдуарлау  жалғыз  ұлы. 

· Бұрау үшін! – деді  әлден тілазар  болып  өсіп келе  жатқан бала. 

· Тыңдау  үшін!  - деді  ақырын  ғана  ағайынының қолында өсіп жатқан кішкене  жетім. 

1. Ананың сүті  бал,
    Баланың  ....  бал.

                                       тілі – язык - language 

2 .  ...  үшін  отқа  түс  күймейсің.

                                  Отан – Родина - Motherland 

3. Оқусыз –  ...  жоқ,

    Білімсіз – күнің жоқ. 

                                      білім – Знание - knowledge 

4.  Бірлік болмай,

     ...  болмас. 

                                     Тірлік – жизнь - life 

Сабақты қорытындылау:       
